સેલ્ફી ખેંચવી એ એક ક્રેઝ બની ચૂક્યો છે, જોકે ક્યાં? ક્યારે અને કેવી રીતે સેલ્ફી ખેંચવી તે ક્રેઝી લોકો ભૂલી રહ્યા છે.મુંબઈના બેંડ સ્ટેન્ડ વિસ્તારમાં આ વર્ષની શરૂઆતમાં જ એક કિસ્સો બન્યો હતો. ઘાટકોપરમાં રહેતી અને કૉલેજમાં અભ્યાસ કરતી ત્રણ સખીઓ તરન્નુમ, નાઝનીન અને કસ્તુરી બેંક સ્ટેન્ડ વિસ્તારમાં ફરવા નીકળી હતી. દરિયાકિનારે ત્રણેય સેલ્ફી ખેંચી રહ્યા હતા ત્યારે તરન્નુમનો પગ લપસતાં તે પાણીમાં પડી ગઈ અને ડૂબવા લાગી. તરન્નુમને બચાવવા નાઝનીન પણ પાણીમાં કૂદી પડી, પરંતુ તે પણ ડૂબવા લાગી. આથી કસ્તુરીએ તેમને બચાવવા બૂમાબૂમ કરી અને આસપાસથી લોકો દોડી આવ્યા, જોકે પાણીમાં જવા કોઈ તૈયાર નહોતું.